ตามวงในมารีวิวอีกร้าน ไอศกรีมป่าตันสาขานี้ตั้งอยู่ในกาดหลวงแอร์พอร์ตในเซ็นทรัลแอร์พอร์ตชั้นล่างสุด ตัวร้านอยู่ใกล้ๆบันไดเลื่อน หายากนิดนึง มาร้านครั้งแรกลองไอศกรีมไปสองถ้วย ถ้วยละ 20 บาท ถ้วยนึงสามารถเลือกไอศกรีมได้สามรสซึ่งที่ร้านมีประมาณ 10 รสได้ แต่ละรสจะมีสองลูก รวมแล้ว 1 ถ้วยจะได้ 6 ลูก สามารถเติมท้อปปิ้งและซอสราดได้ด้วย ตัวไอศกรีมความเหนียวคล้ายไอศกรีมกะทิทั่วไป แต่ที่เด่นคือรสชาติที่ทำออกมาได้กลมกล่อมพอดี แต่ละรสที่ทำออกมาถือว่าค่อนข้างอร่อยถูกปากจริงๆ รสไม่เข้มนัก รสออกมาแบบกลางๆ หวานพอดีๆ เนื้อไม่แห้งเกิน กินได้เรื่อยๆไม่เอียนหรือแน่นเลยเพราะผสมนมไม่มาก แบบแท่งก็มีขายแต่ยังไม่ได้ลอง โดยรวมเป็นอีกร้านที่แนะนำเช่นกัน